**8522 Nemesgörzsöny, Széchenyi u. 10.**

**ikt.szám:Ng/36-10/2024.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2024. augusztus 26-i nyilvános üléséről, mely 10 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László

Buzás Sándor

Csuka Géza alpolgármester

Távol van: Dombó Lászlóné

Keresztes Lajos

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 3 fő jelen van. Keresztes Lajos és Dombó Lászlóné képviselők távolmaradásukat előre jelezték. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 3 igen szavazattal, tartózkodás és ellenszavazat nélkül a következő határozatot hozza:

**38/2024.(VIII.26.) önkormányzati határozat**

Nemesgörzsöny Község Önkormányzatának képviselő-testülete 2024. augusztus 26-i ülésének napirendjét az alábbiak szerint határozza meg:

1. Nemesgörzsöny község Helyi Építési Szabályzatának, valamint Szabályozási Tervének jóváhagyásáról szóló 7/2011. (XI.1.) önkormányzati rendelet módosításáról szóló rendelet elfogadása

Előadó: polgármester

**Napirendek tárgyalása:**

**1)Nemesgörzsöny község Helyi Építési Szabályzatának, valamint Szabályozási Tervének jóváhagyásáról szóló 7/2011. (XI.1.) önkormányzati rendelet módosításáról szóló rendelet elfogadása**

**Előadó: polgármester**

Tatai László polgármester elmondja, hogy a *15/2024.(IV.8.)* Önkormányzati határozattal megindult a településrendezési eszköz módosítása. A  módosítás a településtervek tartalmáról, elkészítésének és felfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 68. § szakasza szerint ún. egyszerűsített eljárásban zajlott. A terv partnerségi egyeztetése a 29/A §, valamint a partnerségi egyeztetés szabályairól szóló 9/2017.(IX.10.) önkormányzati rendelet szabályai szerint történt.

Tervezési feladat, fejlesztés célja: Nemesgörzsöny 306/1, 308, 309, 310, 311, 312 hrsz.-ú ingatlanok övezeti besorolása módosult a telektömb egységes szabályozása és a telekalakítások megkönnyítése érdekében. A fent említett ingatlanok a cél érdekében a szomszédos telektömböknek megfelelő Lf-1 övezetre módosultak a hatályos szabályozás szerinti Lf-2 övezeti besorolásról. *A módosítással változott a szabályozási terv Sz-2 tervlapja* Megjött a záró vélemény, így a következő és egyben utolsó lépés a módosító rendelet elfogadása.

Tatai László polgármester megkérdezi, van-e valakinek még kérdése, hozzászólása.

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő rendeletet alkotja:

**6/2024. (VIII.28.) önkormányzati rendelete**

Nemesgörzsöny község Önkormányzat Képviselő-testülete úgy döntött, hogy a Nemesgörzsöny község Helyi Építési Szabályzatának, valamint Szabályozási Tervének jóváhagyásáról szóló 7/2011. (XI.1.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

Megkérdezi van-e valakinek még kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2024. augusztus 26-i nyilvános ülést 10 óra 24 perckor berekeszti.

K.m.f.

Tatai László Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző